Ons sit die drol in jou drinkwater. | Watkykjy
griffin Snotstories September 14, 2018
Krugersdorp se zarpe sit skaamteloos en velle klap in die parking lot
Christo Brandbruggies Snotstories February 10, 2010
griffin Kief musiek March 14, 2011
Ons sit die drol in jou drinkwater.
In Spec-takel deur griffin December 15, 2009 Rek jou bek
griffinOns sit die drol in jou drinkwater. 12.15.2009 Jag tydens fase 4 | SA JAGTER/HUNTER
UITTREKSEL UIT SPESIALE SAJWV-NUUSBRIEF | 30 April 2020 | Deur FRED CAMPHOR (HUB)
JAG TYDENS FASE 4: Mag of mag jy nie?
Met die regering se aankondiging dat die tydperk van nasionale inperking vanaf 1 Mei stelselmatig gelig gaan word deur die land na fase 4 van inperking te neem, het party mense gejuig omdat hulle kan gaan draf en ander het weer gehuil omdat hulle steeds nie sigarette kan koop nie. Maar vir jagters is daar net een vraag waarop hulle ‘n antwoord soek: MAG EK GAAN JAG?
Baie dink jy sal kan jag solank jy nie oorslaap of na ‘n ander provinsie reis nie en verkondig dit ook so op sosiale media, maar dit blyk ‘n wan-interpretasie van die regulasies te wees.
Die situasie is baie vloeibaar en daar word hard agter die skerms gewerk om die jagbedryf se saak by die regering te stel en ook om duidelike antwoorde te kry oor wat mag en nie mag gebeur nie.
Om die situasie, soos wat dit nou staan, aan jagters te verduidelik het Fred Camphor, die uitvoerende hoof van die SAJWV, op 30 April weer ‘n spesiale nuusbrief aan lede gestuur. Hier is uittreksels daaruit wat die kwessie van jag tydens fase 4 aanspreek:
President Cyril Ramaphosa het reeds aangekondig dat die inperking van vlak 5 (totale en algehele inperking) na vlak 4 afgradeer word (sekere ondernemings mag sake doen maar reisbeperkings geld steeds.)
Die beleidsbesluite van ons regering word duidelik geneem onder leiding van die departement van gesondheid op advies van die Wêreldgesondheidsorganisasie (WGO). Die sterkste beginsel is dat Covid-19 baie maklik van mens na mens versprei. Beperk die beweging van mense en jy beperk die verspreiding van die siekte.
Die eerste een handel met die algemene regulasies van toepassing op die lockdown afgradering van vlak 4. Hierin word landbou, wat jag eksplisiet insluit, duidelik as vrygestelde en noodsaaklike diens beskryf. Ongelukkig is die detail protokol waarna ons soek wat duidelik behoort aan te dui wat mag en wat nie gedoen mag word nie nog nie vrygestel nie. Die beginsels is duidelik. Ons word steeds ingeperk om tuis te bly en ons word steeds ingeperk om nie oor provinsiale grense te reis nie. Die logiese afleiding is dat ons binne die tuisprovinsie behoort te kan jag onderhewig aan duidelike beperkings, maar wat presies die beperkings is, is nog nie uitgespel en beskikbaar nie. U kan hierdie stel regulasies hier kry.
Die tweede dokument kan dalk handig te pas kom vir lede wat ook werkgewers is. Dit spel die vereistes uit waaraan werkgewers moet voldoen om die werkplek weer aan die gang te kry en werknemers te laat terugkom. Hier is duidelike onderskeid tussen medium en groot ondernemings en klein ondernemings. Dit lyk of alle klein ondernemings in die bedrywe gelys wel sal kan begin werk op voorwaarde dat daar aan die vereistes soos uitgespel voldoen word. Die stel regulasies is hier beskikbaar.
Daar is aanvanklik Saterdag slegs konsepregulasies amptelik bekendgestel waarin jag nie genoem word nie, maar wat na verligting in die landbousektor verwys. Die regering het kommentaar daarop gevra. Dit is inderdaad gedoen na daar oor die naweek hard gewerk is deur verskeie mense in die wild- en jagsektor, onder andere SA Jagters onder leiding van Boetie Kirchner en Lizanne Nel, aan wie ons baie dank verskuldig is. Die voorstelle is Dinsdag, 28 April ingedien vir oorweging waarna finale regulasies gepubliseer sal word.
Die minister skryf soos volg: “In liaison with the National Commissioner of the South African Police Service, who is the Registrar of Firearms, the assurance can be given that applications for the renewal of firearms licenses and competency certificates in respect of which the 90 days limit expired during the lockdown period will still be accepted as long as the license is still valid.”
Almal lees die “will still be accepted” raak maar mis die kwalifikasie wat daarna volg en wat die minister self in vet letters laat druk het “as long as the license is still valid.”
Die lank en die kort daarvan: Indien u lisensie vir `n vuurwapen gedurende die inperking verval, gaan doen aansoek vir die hernuwing by u naaste polisiestasie. Moenie wag vir die inperking om verby te gaan nie, want dit sal te laat wees. As die lisensie verval het sal u net die wapen onder die amnestie kan inhandig. `n Kopie van die minister se brief is hier beskikbaar vir u kennisname en as u die detail inhoud wil nagaan.
SA Jagters is deel van `n hele groep organisasies wat op deurlopende voorstelle maak aan die regering om die ekonomie aan die gang te kry en te hou ten spyte van die inperking weens Covid-19.
Ons span van Jagsake en Bewaring het `n vraelys saamgestel om te beraam wat die ekonomiese impak is van Covid-19 op ons lede in die wild- en jagbedryf en verwante ondernemings. Ons doen `n beroep op alle lede wat ook wildboere is, beroepsjagters, boere met wild op hulle plase, lede wat wildsvleisverwerking doen, taksidermiste en selfs diegene wat in die wildlewe-toerismebedryf is om die vraelys te voltooi. Dit is hier beskikbaar.